text: [{"text_idx": "#000006", "text": "Ta\u0301 man i\u0301 2005 valdi besta f\u00f8royska gittarleikaran a\u0301 Atlantic Music Event, var ta\u00f0 Rasmus i\u0301 Makrel, i\u00f0 fekk hei\u00f0urin. Ho\u0301ast a\u00f0rir gittarleikarar vo\u0301ru meira royndir og betri fyri tekniskt, so fall vali\u00f0 a\u0301 Rasmus. Uttan iva ti\u0301, at hansara inniligi og egni sti\u0301lur, gj\u00f8rdi hann til ein tann mest spennandi instrumentalistin, i\u00f0 vit hava uppliva\u00f0 i\u0301 F\u00f8royum. Eg var\u00f0 so gla\u00f0ur, ti\u0301 ta\u00f0 vi\u0301sti, at f\u00f8royski to\u0301nleikaheimurin endiliga virdi listarliga vir\u00f0i\u00f0 h\u00e6gri enn tekniska handverki\u00f0."}, {"text_idx": "#000008", "text": "Fyrsta reaktio\u0301nin, ta\u0301 okkara felagsvinma\u00f0ur Heri ringdi vi\u00f0 dey\u00f0sbo\u00f0unum, var illsinni inn a\u0301 sa\u0301larsju\u0301kuna. Fuck, sum eg hati sa\u0301larsju\u0301ku! Sa\u0301larsju\u0301ka er so torf\u00f8r fyri tey hon rakar. Hon tekur so no\u0301gv fra\u0301 okkum, og nu\u0301 hevur hon tiki\u00f0 Rasmus. Vit hava mist menniskja Rasmus, vinmannin Rasmus, myndlistamannin Rasmus, to\u0301nlistamannin Rasmus, filmslistamannin Rasmus og tit hansara n\u00e6stu hava mist tykkara Rasmus. Ta\u00f0 kennist ikki r\u00e6ttvi\u0301st, ta\u00f0 er ikki r\u00e6ttvi\u0301st!"}, {"text_idx": "#000009", "text": "Rasmus var eitt inniligt menniskja, intensur og eldhuga\u00f0ur, ivaleyst sp\u00e6ldi sa\u0301lin, i\u00f0 var so sju\u0301k, ein eins sto\u0301ran leiklut i\u0301 ti\u0301 jaliga sum ti\u0301 neiliga i\u0301 li\u0301vinum hja\u0301 Rasmusi. Ti\u0301 tann besta listin, i\u00f0 hann skapti var sorgbli\u0301\u00f0. Eg havi havt \u00f8giliga sto\u0301ra gle\u00f0i av vakra to\u0301nleikinum hja\u0301 Rasmusi, i\u00f0 hevur ri\u0301ka\u00f0 mi\u0301tt li\u0301v. Eisini hava filmklippini, i\u00f0 hann var farin at gera, veri\u00f0 sera v\u00f8kur og musikalsk, og lukkuti\u0301\u00f0 liggur no\u0301gv eftir hann b\u00e6\u00f0i av filmi og to\u0301nleiki."}, {"text_idx": "#000020", "text": "Eg havi somu ljo\u0301\u00f0, sum eg hev\u00f0i, ta\u0301 eg byrja\u00f0i i\u0301 Happy. Men eg havi l\u00e6rt at bru\u0301ka tey. Tu\u0301 kanst geva einum \u00f8\u00f0rum gittarleikara mi\u0301ni ljo\u0301\u00f0, uttan at hann fer at ljo\u0301\u00f0a sum eg. Mi\u0301n ma\u0301ti at bru\u0301ka tey eru komin innani\u0301fra\u0301. U\u0301trykki\u00f0 er broytt, men ljo\u0301\u00f0i\u00f0 er ta\u00f0 sama, sigur Rasmus, i\u00f0 gevur si\u0301na a\u00f0ru fl\u00f8gu sum einstaklingur u\u0301t."}, {"text_idx": "#000021", "text": "Ma\u0301nadagin kemur onnur fl\u00f8gan hja\u0301 Rasmusi Rasmussen sum einstaklingi u\u0301t. Fl\u00f8gan Edelweiss er instrumental fl\u00f8ga, vi\u00f0 to\u0301nleiki, i\u00f0 best kann ly\u0301sast meditativur. To\u0301nleikurin liggur langt fra\u0301 rokkbo\u0301lkinum Makrel, har Rasmus a\u0301\u00f0ur hevur veri\u00f0 dri\u0301vmegi, gittarleikari og to\u0301nasmi\u00f0ur. Men eisini langt fra\u0301 fyrstu fl\u00f8guni hja\u0301 Rasmusi, Implossive, i\u00f0 kom u\u0301t i\u0301 2003."}, {"text_idx": "#000022", "text": "Vit hittu gittarleikaran, i\u00f0 a\u0301 AME 2005 var\u00f0 valdur til besta gittarleikara i\u0301 F\u00f8royum, og pra\u0301ta\u00f0u vi\u00f0 hann um ny\u0301ggju fl\u00f8guna."}, {"text_idx": "#000023", "text": "Rasmus grei\u00f0ir fra\u0301, at lopi\u00f0 i\u0301 to\u0301nleikasti\u0301li, i\u00f0 vit uppliva a\u0301 fl\u00f8guni, mest sum bara er hent."}, {"text_idx": "#000026", "text": "Rasmus sp\u00e6lir a\u0301 fl\u00f8guni n\u00e6rum \u00f8ll ljo\u0301\u00f0f\u00f8rini, hann hevur forrita\u00f0 ru\u0301tmir, sp\u00e6lir ljo\u0301mbor\u00f0 og gittar. Einasta i\u0301kasti\u00f0 uttani\u0301fra\u0301 er lutt\u00f8kan hja\u0301 fio\u0301lleikaranum Johannes Jung Christensen a\u0301 lagnum Desolate. Hetta er gomul uppt\u00f8ka fra\u0301 ti\u0301\u00f0ini, ta\u0301 Rasmus var a\u0301 to\u0301nleikaeftirsku\u0301la i\u0301 Danmark. Hon ho\u0301ska\u00f0i saman vi\u00f0 hinum l\u00f8gunum, og var\u00f0 ti\u0301 tikin vi\u00f0."}, {"text_idx": "#000027", "text": "Me\u00f0an Rasmus sja\u0301lvur sang a\u0301 fyrstu fl\u00f8guni, Implosive, so er hendan fl\u00f8gan instrumental. Rasmus grei\u00f0ir fra\u0301:"}, {"text_idx": "#000028", "text": "\u2013 Flest fl\u00f8gur hava vokal, sum man lurtar eftir. Seinastu ti\u0301\u00f0ina havi eg lurta\u00f0 eftir fleiri bo\u0301lkum sum ikki hava vokal, eitt nu\u0301 God Speed You Black Empereur og Mogwai. Hetta gevur a\u00f0rar lurtaraupplivingar. Eg sang a\u0301 fyrstu fl\u00f8guni. Eg eri sangari, men a\u0301 ti\u0301 fl\u00f8guni vildi eg gjarna royna meg av innanfyri ymiskt. So eg gj\u00f8rdi alt m\u00f8guligt a\u0301 ti\u0301 fl\u00f8guni. A\u0301 fl\u00f8guni var eisini okkurt instrumentalt, og eg vildi gjarna gera meira av ti\u0301 hesafer\u00f0. Ta\u00f0 er eisini lekkurt at hava to\u0301nleik, sum ikki krevur so no\u0301gv av t\u00e6r. Ta\u00f0 er feitt at hava onkra fl\u00f8gu i\u0301 fl\u00f8gusavninum, sum skilur seg fra\u0301 hinum, grei\u00f0ir hann fra\u0301."}, {"text_idx": "#000035", "text": "Rasmus hevur eitt sera egi\u00f0 gittarljo\u0301\u00f0, og hetta hoyrist eisini a\u0301 fl\u00f8guni. Men hvar kemur ljo\u0301\u00f0i\u00f0 fra\u0301."}, {"text_idx": "#000036", "text": "\u2013 Eg havi somu ljo\u0301\u00f0, sum eg hev\u00f0i, ta\u0301 eg byrja\u00f0i i\u0301 Happy. Men eg havi l\u00e6rt at bru\u0301ka tey. Tu\u0301 kanst geva einum \u00f8\u00f0rum gittarleikara mi\u0301ni ljo\u0301\u00f0, uttan at hann fer at ljo\u0301\u00f0a sum eg. Mi\u0301n ma\u0301ti at bru\u0301ka tey eru komin innani\u0301fra\u0301. U\u0301trykki\u00f0 er broytt, men ljo\u0301\u00f0i\u00f0 er ta\u00f0 sama, sigur Rasmus."}, {"text_idx": "#000038", "text": "\u2013 Eg havi l\u00e6rt no\u0301gv av \u00f8llum, sum eg havi samstarva\u00f0 vi\u00f0. Hv\u00f8r hevur si\u0301tt, og man l\u00e6nir gullkorn fra\u0301 hv\u00f8r \u00f8\u00f0rum, ta\u00f0 er o\u0301tru\u0301liga gevandi. Ta\u00f0 mesta, i\u00f0 eg havi l\u00e6rt, havi eg l\u00e6rt fra\u0301 \u00f8\u00f0rum to\u0301nleikarum. Eg havi ikki gingi\u00f0 til fra\u0301l\u00e6ra, ta\u00f0 mesta er sja\u0301lvl\u00e6rt. Eg eri ikki ein serliga tekniskur gittaristur, og eg havi onganti\u0301\u00f0 sp\u00e6lt la\u0301nil\u00f8g. To\u0301nleikaliga leiti eg enn, sigur Rasmus."}, {"text_idx": "#000041", "text": "Tri\u00f0ja fl\u00f8gan hja\u0301 Makrel Transcend vi\u0301sir eina popp- og dreymakenda si\u0301\u00f0u av bo\u0301lkinum. Fl\u00f8gan er a\u0301 tremur vi\u00f0 go\u0301\u00f0um l\u00f8gum, men ljo\u0301\u00f0blandi\u00f0 er ti\u0301anverri skuffandi og dregur heildina ni\u00f0ur."}, {"text_idx": "#000042", "text": "Vo\u0301nirnar um eina fantastiska to\u0301nleikauppliving vo\u0301ru bjartar, ta\u0301 eg leg\u00f0i ny\u0301ggju Makrel fl\u00f8guna Transcend i\u0301 fl\u00f8gusp\u00e6laran. Makrel gj\u00f8rdist ein tann mest jaliga to\u0301nleikaupplivingin i\u0301 fj\u00f8r, vi\u00f0 fleiri fra\u0301li\u0301kum framf\u00f8rslum, har serliga tann a\u0301 G! Festivalinum stendur sum eitt serliga sterkt varandi minni. Her er talan um kanska F\u00f8roya mest andaliga bo\u0301lk, droymandi og gandakendi gittarin hja\u0301 Rasmusi Rasmussen er sum u\u0301r eini a\u00f0rari ver\u00f0 og tekur teg vi\u00f0 a\u0301 flog."}, {"text_idx": "#000044", "text": "So eg var spentur, ta\u0301 fyrstu to\u0301narnir av lagnum Filthy Tongue ljo\u0301\u00f0a\u00f0u u\u0301r ha\u0301talarunum."}, {"text_idx": "#000045", "text": "Fl\u00f8gan er a\u0301 tremur vi\u00f0 go\u0301\u00f0um l\u00f8gum, fleiri av teimum eru eisini fangandi. Her er serliga sto\u0301rhitti\u00f0 Forever and Beyond og l\u00f8gini Euphoria og Beelzebub sterk. Hetta eru somulei\u00f0is l\u00f8gini, i\u00f0 rigga best i\u0301 ljo\u0301\u00f0blandinum, i\u00f0 annars er sera skuffandi. Wonderland var eitt meistaraverk. Ljo\u0301\u00f0ma\u00f0urin Jo\u0301n McBirnie fekk okkurt heilt serligt burturu\u0301r Makrel. Hesufer\u00f0 hava Makrel sja\u0301lvir saman vi\u00f0 Conor Patrick sta\u00f0i\u00f0 fyri ljo\u0301\u00f0blandinum. Hetta er i\u0301 mi\u0301nari bestu sannf\u00f8ring ein o\u0301heppin avger\u00f0. Ti\u0301 me\u00f0an Wonderland var betur, enn Makrel var, ta\u0301 hon var\u00f0 sp\u00e6ld inn, er Transcend als ikki a\u0301 ti\u0301 st\u00f8\u00f0i, i\u00f0 Makrel eru a\u0301 i\u0301 dag. L\u00f8gini fa\u0301a stutt sagt ikki tann bu\u0301na, i\u00f0 tey hava uppibori\u00f0."}, {"text_idx": "#000046", "text": "Makrel hevur flutt seg fra\u0301 har\u00f0a rokkinum. To\u0301nleikurin er r\u00e6ttiliga fri\u00f0arligur men samstundis sto\u0301rsligin. Hetta var ein gongd, i\u00f0 byrja\u00f0i a\u0301 Wonderland, og sum var\u00f0 fanga\u00f0 i\u0301 ljo\u0301\u00f0blandinum. Men a\u0301 hesi\u00f0 fl\u00f8guni er ljo\u0301\u00f0i\u00f0 als ikki sto\u0301rsligi\u00f0. Har er eingin verulig kraft i\u0301 to\u0301nleikinum. Tu\u0301 f\u00e6rt onganti\u0301\u00f0 ein ordiligan framman a\u0301. Eg havi roynt at funni\u00f0 ors\u00f8kina. T\u00e6r eru ivaleyst fleiri, men ta\u00f0 sera ke\u00f0iliga trummiljo\u0301\u00f0i\u00f0 er uttan iva ein sto\u0301r ors\u00f8k. Botnurin er nokkso suppukendur og sparkar ikki ordiliga reyv."}, {"text_idx": "#000047", "text": "Trummiljo\u0301\u00f0i\u00f0 er r\u00e6ttiliga kvalt, og ljo\u0301\u00f0ar n\u00e6stan pappkent \u2013 Sja\u0301lvt trummuljo\u0301\u00f0i\u00f0 er ikki fjart fra\u0301 Wonderland ljo\u0301\u00f0inum. Ta\u00f0 er greitt, at Wonderland hevur veri\u00f0 i\u0301bla\u0301sturin til vali\u00f0 trummuljo\u0301\u00f0i\u00f0 og til alt ljo\u0301\u00f0blandi\u00f0. Men a\u0301 Transcend er ta\u00f0 ikki li\u0301ka v\u00e6l u\u0301r hondum greitt. I\u0301 heildini tykist trummuljo\u0301\u00f0i\u00f0 malplasera\u00f0. Hetta gerst serliga ty\u0301\u00f0iligt i\u0301 teimum rokkkendu pettunum, sum t.d. i\u0301 Forever and Beyond og Beelzebub. Me\u00f0an to\u0301nleikurin eina l\u00f8tu fer a\u0301 flog, ljo\u0301\u00f0a trummurnar pappkendar."}, {"text_idx": "#000048", "text": "Sum sagt er her talan um to\u0301nleik, i\u00f0 er r\u00e6ttiliga sto\u0301rsligin i\u0301 s\u00e6r sja\u0301lvum. Men ho\u0301ast hetta hevur Makrel samb\u00e6rt gittarleikaranum Rasmusi Rasmussen i\u0301 sendingini Rokkstovuni valt at taka\u00f0 kenslur framum presisio\u0301n i\u0301 a\u0301vi\u0301sum f\u00f8rum. Hesa avger\u00f0 skilji eg als ikki. Ti\u0301 l\u00f8gini leggja upp til meira putlan vi\u00f0 detaljum, sum er ju\u0301st styrkin vi\u00f0 fl\u00f8guinnsp\u00e6lingum i\u0301 mun til konsertir. U\u0301rsliti\u00f0 er eisini hareftir. Ta\u00f0 sto\u0301rsligna ver\u00f0ur ikki ordiliga sto\u0301rsligi\u00f0. Men hetta er eitt tilvita\u00f0 val hja\u0301 Makrel, so okkurt liggur o\u0301iva aftan fyri."}, {"text_idx": "#000049", "text": "Allasta\u00f0ni er gittarin hja\u0301 Rasmus berandi elementi\u00f0, hann skapar heildina og lyftir \u00f8ll l\u00f8gini. Ta\u00f0 er eingin ivi um, at Rasmus Rasmussen er ein av F\u00f8roya bestu og mest kreativu gittarleikarum. Hann hevur si\u0301n heilt egna sti\u0301l, og leverar alti\u0301\u00f0 v\u00f8runa. A\u0301 Transcend er einki undantak. Gittarin er li\u0301ka ty\u0301\u00f0iligur i\u0301 ljo\u0301\u00f0myndini, sum r\u00f8ddin hja\u0301 A\u0301ra."}, {"text_idx": "#000050", "text": "No\u0301gv er sagt og skriva\u00f0 um r\u00f8ddina hja\u0301 A\u0301ra Rouch. Hon er langt fra\u0301 v\u00f8kur i\u0301 klassiskum ty\u0301dningi. Eg skal satt at siga vi\u00f0ganga, at a\u0301\u00f0renn, eg hoyrdi Wonderland, helt eg slettis ikki mannin kunna bru\u0301kast sum sangara. Men ljo\u0301\u00f0blanda\u00f0ur og bru\u0301ktur a\u0301 r\u00e6ttan ha\u0301tt, var hann a\u0301 Wonderland fantastiskur. Eisini a\u0301 teimum konsertunum, i\u00f0 eg havi hoyrt vi\u00f0 Makrel seinasta a\u0301ri\u00f0, hevur A\u0301ri veri\u00f0 vi\u00f0 til at gera Makrel egnar og go\u0301\u00f0ar. Hetta er ti\u0301anverri ikki so,a\u0301 sto\u0301rum p\u00f8rtum av ny\u0301ggju fl\u00f8guni. Ju\u0301, gamani\u0301 \u2013 ta\u00f0 er egi\u00f0, men bert i\u0301 st\u00f8\u00f0um er ta\u00f0 veruliga gott, og onganti\u0301\u00f0 er ta\u00f0 li\u0301ka gott sum a\u0301 Wonderland."}, {"text_idx": "#000051", "text": "Eg fari at geva ljo\u0301\u00f0blandinum skuldina. Ti\u0301 eg havi hoyrt fleiri av hesum l\u00f8gunum a\u0301 konsertum, og ta\u0301 rigga\u00f0i ta\u00f0 fi\u0301nt. A\u0301ri er ivaleyst ikki l\u00e6ttasti sangari at ljo\u0301\u00f0blanda, men ljo\u0301\u00f0blanda\u00f0ur r\u00e6tt, er hann fra\u0301li\u0301kur. Summi st\u00f8\u00f0 a\u0301 fl\u00f8guni riggar eisini v\u00e6l serliga i\u0301 lagnum Forever and Beyond er harmonizer vi\u00f0gj\u00f8rda og ru\u0301mklangsundirdy\u0301gda r\u00f8ddin framu\u0301r go\u0301\u00f0 og veruliga a\u0301 heimav\u00f8lli. Men eisini a\u0301 Marshmallows, Euphoria og Beelzebub riggar A\u0301ri v\u00e6l. A\u0301 \u00f8\u00f0rum l\u00f8gum sum Where Does It Come From og Cure er r\u00f8ddin veruliga oy\u00f0ileggjandi fyri heildina i\u0301 lagnum."}, {"text_idx": "#000052", "text": "Talan er um eina r\u00e6ttiliga fj\u00f8llbroytta fl\u00f8gu, vi\u00f0 no\u0301gvum ymiskum l\u00f8gum. Tey eru to\u0301 \u00f8ll gj\u00f8rd i\u0301 serliga Makrel sti\u0301linum. Ta\u00f0 kann ikki takast fra\u0301 Makrel, bo\u0301lkurin hevur eitt o\u0301tru\u0301liga gj\u00f8gnumf\u00f8rt konsept, i\u00f0 bara riggar. Tu\u0301 ert ikki i\u0301 iva um, at ta\u00f0 er Makrel, i\u00f0 tu\u0301 hoyrir, ta\u0301 teir sp\u00e6la."}, {"text_idx": "#000053", "text": "L\u00f8gini liggja \u00f8ll meira ella minni\u00f0 innan fyri droymandi rokk, men eru annars \u00f8giliga ymisk. Her eru t.d. fantastiska sto\u0301rsligna Euphoria, i\u00f0 gevur t\u00e6r kenslu av sto\u0301rleika, n\u00e6stan sp\u00e6limanskenda og sera fitta Cure, djevilska Beelzebub og rokkutta Marshmallows."}, {"text_idx": "#000054", "text": "Ju\u0301st lagi\u00f0 Marshmallows bry\u0301tur veruliga fra\u0301 restini av fl\u00f8guni. Hetta er eitt av l\u00f8gunum, har tu\u0301 best hoyrir tekstin, og reglan \u201cI guess it\u2019s shallow to sit and eat Marshmallows\u201d ska\u00f0ar veruliga heildarupplivingina av fl\u00f8guni. Hetta er so roksuttur tekstur, at hann hoyrir heima i\u0301 teirri ti\u0301\u00f0ini, ta\u0301 bo\u0301lkurin \u00e6t Happy?. Kenslan av dreymarokki ver\u00f0ur hveistra\u00f0 burtur, og leitanin eftir einum heildarkonsepti\u00f0 dettur a\u0301 go\u0301lvi\u00f0. Hetta er synd, ti\u0301 sum lag er Marshmallows sera sterkt. Lukkuti\u0301\u00f0 kemur eitt ta\u00f0 besta lagi\u00f0 a\u0301 fl\u00f8guni Beelzebub beint aftan a\u0301, og bjargar heildarupplivingini. Lagi\u00f0 er n\u00e6stan episkt, fra\u0301 ti\u0301 eitt sindur Clickhaze innbla\u0301stu introini og allar 7 minuttirnar til endan. Hetta rokkar og endin sparkar reyv. Hetta er kanska einasta sta\u00f0 at fl\u00f8gan veruliga sparkar reyv."}, {"text_idx": "#000055", "text": "Sum heild er fl\u00f8gan ein r\u00e6ttiliga go\u0301\u00f0 uppliving, men samstundis eitt sindur skuffandi, ti\u0301 hon er ikki tann fantastiska upplivingin,i\u00f0 eg hev\u00f0i v\u00e6nta\u00f0. Hetta er serliga ke\u00f0iligt, ti\u0301 at l\u00f8gini eru no\u0301g go\u0301\u00f0 til, at hon kundi veri\u00f0 fantastisk. Ivasama ljo\u0301\u00f0blandi\u00f0 er stutt sagt oy\u00f0ileggjandi fyri mi\u0301na uppliving. Eg hev\u00f0i elska, at hoyrt u\u0301tga\u0301vuna hja\u0301 einum a\u0301vi\u0301sum Mr. McBirnie av hesum l\u00f8gunum. Ella kanska hoyrt Makrel i\u0301 hondunum a\u0301 einum av teimum heilt go\u0301\u00f0u og sto\u0301ru to\u0301nleikaframlei\u00f0arunum."}, {"text_idx": "#000057", "text": "To\u0301nleikatiltaki\u00f0 Asfalt fer av bakkastokki fyrsta vikuskifti\u00f0 i\u0301 juni, fyrireikararnir hava lova\u00f0 umlei\u00f0 70 f\u00f8royskar to\u0301nleikabo\u0301lkar. Hetta er eitt sera h\u00f8gt tal, og ti\u0301 ver\u00f0ur eingin tikin av bo\u0301li av, at n\u00f8vnini fevna breitt a\u0301 f\u00f8royska to\u0301nleikapallinum, Asfalt kunnger\u00f0 i\u0301 dag tey fyrstu n\u00f8vnini, og tey fevna um rokk, popp, fo\u0301lkato\u0301nleik, ko\u0301rsang, punk, kristnan popp og teknokendan industrial rokk."}, {"text_idx": "#000060", "text": "Skunk eru eitt n\u00e6stan o\u0301skriva\u00f0 bla\u00f0 i\u0301 f\u00f8royskum to\u0301nleiki, teir eru fyrst og fremst kendir sum eitt av teimum mest spennandi ny\u0301ggju n\u00f8vnum i\u0301 GBOB kappingini. Skunk megna\u00f0i ikki at vinna seg i\u0301 finaluna, men var tann bo\u0301lkurin, sum fyrireikarin Jo\u0301n Tyril to\u0301k fram, sum d\u00f8mi um lovandi ny\u0301ggjan bo\u0301lk. Hann nevndi teirra to\u0301nleik eitt slag av u\u0301trykksfullum og sterkum punkbo\u0301lki, sum kann fa\u0301a eina sto\u0301ra framti\u0301\u00f0. Bo\u0301lkurin deilur venjingarh\u00f8li\u00f0 vi\u00f0 The Dreams og Paradox, i\u00f0 eini garagu, sum er vor\u00f0in F\u00f8roya n\u00e6stst\u00f8rsta to\u0301nleikafabrikk, aftan a\u0301 Margarin Fabrikkina."}, {"text_idx": "#000061", "text": "Side Effect er F\u00f8roya fyrsti og kanska einasti industrial rokkbo\u0301lkur. Teir hava veri\u00f0 a\u0301 tremur vi\u00f0 potentiali seinastu no\u0301gvu a\u0301rini, men tykjast nu\u0301 at hava funni\u00f0 si\u0301na hyll. Oddama\u00f0urin Ludvi\u0301k Breckmann hevur sterka u\u0301tstra\u0301ling a\u0301 pallinum. Brynjolfur a\u0301 Heygum er ein tann ga\u0301vuri\u0301kasti lagskrivarin i\u0301 landinum, og hansara forritan er genial, I\u0301 Ru\u0301na Christiansen hevur bo\u0301lkurin funni\u00f0 tann fullkomna gittarleikarin til hendan to\u0301nleikin. Vanliga hevur bo\u0301lkurin trummuleikara vi\u00f0 ta\u0301 hann fer a\u0301 pallin. Hetta styrkir botnin og riggar v\u00e6l. Bo\u0301lkurin dugur betur enn flestu a\u00f0rir bo\u0301lkar at fa\u0301a eina a\u0301sko\u00f0arafj\u00f8ld at ko\u0301ka."}, {"text_idx": "#000062", "text": "P\u00e6tur vi\u00f0 Keldu er ein av teimum heilt go\u0301\u00f0u f\u00f8roysku sangarunum og klaverleikarunum. Ta\u00f0 er serliga o\u0301tru\u0301liga innlivingin og inniligheitinum i\u0301 r\u00f8ddini hja\u0301 P\u00e6turi i\u0301 bergtekur. Hann gj\u00f8rdist heimskendur her a\u0301 klettunum, vi\u00f0 lagnum Som en dr\u00f8m, i\u00f0 gj\u00f8rdist millum bestu l\u00f8gini i\u0301 Dansk Melodi Grand Prix 2002. P\u00e6tur hevur sp\u00e6lt r\u00e6ttiliga fitt i\u0301 Danmark saman vi\u00f0 Ey\u00f0uni Nols\u00f8e. Teirra samstarv kom i\u0301 lag i\u0301 Fr\u00e6ndum, har P\u00e6tur i\u0301 n\u00f8kur a\u0301r sp\u00e6ldi ljo\u0301mbor\u00f0. Hann hevur givi\u00f0 eina fl\u00f8gu u\u0301t sum einstaklingur og eina vi\u00f0 bo\u0301lkinum Ti\u00f0na\u00f0. P\u00e6tur arbei\u00f0ir i\u0301 l\u00f8tuni vi\u00f0 eini poppfl\u00f8gu, i\u00f0 tykist sera spennandi."}, {"text_idx": "#000063", "text": "Eru vit til, spurdi Ka\u0301ri Sverrisson i\u0301 sanginum, a\u0301 Amnesty International fl\u00f8guni fyri sl\u00f8kum 15 a\u0301rum si\u0301\u00f0ani. Ta\u00f0 var ta\u00f0 fyrsta, sum f\u00f8royingar veruliga hoyrdu til sangskrivaran og sangaran Ka\u0301ra Sverrisson. Ka\u0301ri var sentralur limur i\u0301 to\u0301nleikabo\u0301lkinum Enekk, sum var ein tann mest ny\u0301skapandi bo\u0301lkurin i\u0301 f\u00f8royskari to\u0301nleikas\u00f8gu. Sum einstaklingur hevur Ka\u0301ri javnan framf\u00f8rslur vi\u00f0 to\u0301nleiki hja\u0301 s\u00e6r sja\u0301lvum og \u00f8\u00f0rum. Hann er ein ga\u0301va\u00f0ur og ny\u0301skapandi sangskrivari, sum telist millum teir st\u00f8rstu vi\u0301susangararnar, sum F\u00f8royar hava a\u0301tt. R\u00f8ddin er sera egin og hann var millum uppskotini til besta sangara a\u0301 Planet Awards."}, {"text_idx": "#000064", "text": "Makrel hevur ju\u0301st givi\u00f0 tri\u00f0ju fl\u00f8guna Transcend u\u0301t. Bo\u0301lkurin vann f\u00f8roysku to\u0301nleikahj\u00f8rtuni vi\u00f0 fra\u0301li\u0301ka lagnum Forever and Beyond, i\u00f0 var ovast a\u0301 15 teimum bestu leingi. Hetta var eitt ta\u00f0 besta lagi\u00f0 i\u0301 Prix F\u00f8royar kappingini i\u0301 a\u0301r og er vi\u00f0 a\u0301 Transcend."}, {"text_idx": "#000065", "text": "To\u0301nleikurin hja\u0301 Makrel er so \u00f8\u00f0iliga vakur. Sangarin A\u0301ri Rouch syngur vi\u00f0 so no\u0301gvari innliving og pi\u0301nu i\u0301 r\u00f8ddini, at hann r\u00f8rir hjartastreingir a\u0301 sama ha\u0301tt sum gandakendi gittarin hja\u0301 Rasmus Rasmussen."}, {"text_idx": "#000066", "text": "Bo\u0301lkurin hevur no\u0301gv a\u0301r a\u0301 baki, fyrst undir navninum Happy og si\u0301\u00f0an sum Makrel. Makrel var\u00f0 nummar try\u0301 i\u0301 Prix F\u00f8royum 2003."}, {"text_idx": "#000067", "text": "Kamarko\u0301ri\u00f0 var\u00f0 stovna\u00f0 i\u0301 1985 av O\u0301lavi J\u00f8kladal. Fleiri ymiskir ko\u0301rlei\u00f0arin hava sta\u00f0i\u00f0 a\u0301 odda fyri ko\u0301rinum hesi a\u0301rini, og i\u0301 l\u00f8tuni er ta\u00f0 Ka\u0301ri B\u00e6k, i\u00f0 a\u0301 \u00f8\u00f0rum sinni roynir seg sum ko\u0301rlei\u00f0ara hja\u0301 Kamarko\u0301rinum. Ko\u0301ri\u00f0 er kent fyri at vera r\u00e6ttiliga fri\u0301kst i\u0301 si\u0301num sangvali\u00f0 og hevur m.a. tolka\u00f0 renainsansu to\u0301nleik og teaturto\u0301nleik."}, {"text_idx": "#000068", "text": "Kamarko\u0301ri\u00f0 gav i\u0301 1997 fl\u00f8guna Va\u0301rlongsul u\u0301t, hetta er fl\u00f8ga vi\u00f0 uppt\u00f8kum tiknar yvir fleiri a\u0301r. Sangararnir i\u0301 Kamarko\u0301rinum eru r\u00e6ttiliga ungir, og hetta gevur ko\u0301rinum ein feskan og spennandi da\u0301m. I\u0301 l\u00f8tuni arbei\u00f0ir ko\u0301ri\u00f0 vi\u00f0 \u00e6tlanum, um at luttaka i\u0301 eini ko\u0301rkapping a\u0301 Malta i\u0301 heyst. A\u0301 Asfalt fer ymiskt spennandi at vera a\u0301 skra\u0301nni. M.a. verki\u00f0 Regn hja\u0301 Bjarna Restorff. Kamarko\u0301ri\u00f0 syngur vanliga eisini fleiri verk hja\u0301 Ka\u0301ra B\u00e6k, ta\u00f0 er ti\u0301 heldur ikki o\u0301sannli\u0301kt, at okkurt av hesum ver\u00f0ur sungi\u00f0."}, {"text_idx": "#000070", "text": "Rasmus Rasmussen hevur seinastu a\u0301rini veri\u00f0 vertur i\u0301 Rokkstovuni i\u0301 U\u0301tvarpi F\u00f8roya og hevur i\u0301 sendingini ly\u0301st f\u00f8royska to\u0301nleikapallin vi\u00f0 samr\u00f8\u00f0um, fra\u0301sagnum og ofta frumframf\u00f8rslum av ny\u0301ggjum l\u00f8gum. I\u0301 hesi seinastu sendingini var Rasmus sja\u0301lvur i\u0301 fokus. To\u0301nleikaumm\u00e6lararnir Uni L. Hansen og Jan Lamhauge komu i\u0301 Rokkstovuna og pra\u0301ta\u00f0u vi\u00f0 Rasmus um ny\u0301ggju Makrel fl\u00f8guna \u201cTranscend\u201d. Try\u0301 l\u00f8g vo\u0301r\u00f0u frumsp\u00e6ld i\u0301 fullari longd, og annars vo\u0301ru no\u0301gv brot av fl\u00f8guni at hoyra. Fl\u00f8gan kemur v\u00e6ntandi i\u0301 handlarnar um einar tri\u0301ggjar vikur, og d\u00f8ma vit eftir ti\u0301, i\u00f0 var sp\u00e6lt i\u0301 U\u0301tvarpinum, so er hetta ein enn vakrari fl\u00f8ga enn Wonderland. Rasmus seg\u00f0i, at limirnir i\u0301 Makrel eru so spjaddir kring ymisk lond, at teir taka ein dag a\u0301 gangin, men bo\u0301lkurin er til enn."}, {"text_idx": "#000071", "text": "Rasmus byrja\u00f0i i\u0301 Rokkstovuni 1997, men eitt ti\u0301\u00f0arskei\u00f0 var Rasmus i\u0301 I\u0301slandi. Ta\u0301 to\u0301k Makrel sangarin A\u0301ri Rouch yvir sum vertur, stutt eftir var\u00f0 sendingin tikin av skra\u0301nni. Ta\u0301 Rasmus kom aftur u\u0301r I\u0301slandi, fo\u0301r hann undir sendingina aftur. Hesufer\u00f0 vi\u00f0 no\u0301gvum i\u0301bla\u0301stri og orku. Hetta lyfti sendingina til at vera eina ti\u0301 bestu to\u0301nleikasendingina i\u0301 f\u00f8royskum u\u0301tvarpi og ti\u0301 einastu sendingina, i\u00f0 leg\u00f0i h\u00f8vu\u00f0sdentin a\u0301 ta\u00f0 i\u0301 hendi a\u0301 f\u00f8royska to\u0301nleikapallinum."}, {"text_idx": "#000073", "text": "Rasmus sigur vi\u00f0 Sosialin, at hann \u00e6tlar s\u00e6r at halda fram vi\u00f0 at arbei\u00f0a vi\u00f0 to\u0301nleiki i\u0301 Danmark. Fyrst og fremst er n\u00e6sta fl\u00f8gan sum einstaklingur a\u0301 tapetininum. Til hesa fl\u00f8gu hevur hann sni\u00f0givi\u00f0 eitt ny\u0301tt ljo\u0301\u00f0f\u00f8ri, i\u00f0 er eitt bland av einum gittara og eini violin. Hann kallar ljo\u0301\u00f0f\u00f8ri\u00f0 ein viotar, og hetta ver\u00f0ur ein sto\u0301rur partur av ny\u0301ggju fl\u00f8guni. Ta\u00f0 er f\u00f8royski gittarsmi\u00f0urin Bjarnastein, i\u00f0 fer at gera viotarin."}, {"text_idx": "#000074", "text": "Rasmus sigur, at i\u0301bla\u0301sturin kemur fra\u0301 bo\u0301lkum, sum Deep Purple, i\u00f0 hava roynt seg vi\u00f0 violinboga a\u0301 einum gittara, men a\u0301 einum vanligum gittara f\u00e6r violinbogiin als ikki gagnny\u0301tt allar streingirnar. Ti\u0301 ver\u00f0ur armurin a\u0301 viotarinum boygdur eitt sindur. Hann vo\u0301nar, at hetta ny\u0301ggja ljo\u0301\u00f0f\u00f8ri kann menna vakurleikan i\u0301 hansara ljo\u0301\u00f0i enn meira."}, {"text_idx": "#000075", "text": "Rasmus hevur seinastu ti\u0301\u00f0ini veri\u00f0 virkin i\u0301 Deja Vu, men hann kallar hetta freelance arbei\u00f0i. Hann hevur da\u0301mt v\u00e6l, at samstarva vi\u00f0 teir, ti\u0301 teir hava gott felags to\u0301nlistarligt stev. Men her var talan um, at Rasmus ikki sp\u00e6ldi vi\u00f0 n\u00f8krum, og teir h\u00f8vdu bru\u0301k fyri onkrum at sp\u00e6la gittar, heldur enn, at hann var\u00f0 ein partur av bo\u0301lkinum. Rasmus sigur, at hann hevur bo\u00f0a\u00f0 teimum fra\u0301, at um teir onkunti\u0301\u00f0 hava bru\u0301k fyri einum gittarleikara i\u0301 uppt\u00f8kuh\u00f8linum, so eru teir v\u00e6lkomnir at ringja til hann."}, {"text_idx": "#000076", "text": "Mentanarhu\u0301si\u00f0 i\u0301 Fuglafir\u00f0i livdi enn einafer\u00f0 upp til heiti\u00f0, besta konsertsta\u00f0 i\u0301 F\u00f8royum. Fra\u0301li\u0301kir f\u00f8royingar og garrvillir normenn skiftust um at bergtaka og to\u0301nlistarliga ru\u0301sa."}, {"text_idx": "#000077", "text": "Ga\u030ate vitja\u00f0u F\u00f8royar a\u0301 seinasta G-Festivali. Tey bor\u00f0reiddu har vi\u00f0 eini av betru framf\u00f8r\u00f0slunum a\u0301 einum annars framu\u0301r festivali. So vo\u0301nirnar vo\u0301ru r\u00e6ttuliga sto\u0301rar a\u0301\u00f0renn konsertina. Eisini hini n\u00f8vnini vo\u0301ru spennandi a\u0301 pappi\u0301rinum. Lama Sea og Makrel, sum hava veri\u00f0 millum jaligastu upplivingarnar i\u0301 Prix F\u00f8royar kappingini og so Knu\u0301t Ha\u0301berg Eysturstein. Eg hev\u00f0i onganti\u0301\u00f0 hoyrt Knu\u0301t solo, so ta\u00f0 var ikki minni\u00f0 spennandi."}, {"text_idx": "#000081", "text": "Enn vo\u0301ru ikki so no\u0301gv komin a\u0301 konsert, men tey sum vo\u0301ru har livdu v\u00e6l vi\u00f0 i\u0301 framf\u00f8rsluni. Knu\u0301t og bo\u0301lkurin hja\u0301 honum sp\u00e6ldu l\u00f8g av fyrstu fl\u00f8guni hja\u0301 honum, og okkurt ny\u0301tt. Framf\u00f8rslan av lagnum \u201cI\u0301 hesi na\u0301tt\u201d var ordiliga go\u0301\u00f0. Ny\u0301ggja lagi\u00f0 \u201cSpark\u201d, var \u00f8\u00f0iliga sto\u0301rsligi\u00f0 og besta av ny\u0301ggju l\u00f8gunum. Me\u00f0an stilla lagi\u00f0 \u201cSlip away\u201d ikki heilt var li\u0301ka fangandi sum restin av tilfarinum. Ein kontritolking av lagnum \u201cShine\u201d av fl\u00f8guni, var eisini eitt h\u00e6ddarpunkt."}, {"text_idx": "#000082", "text": "Seinasta lagi\u00f0 \u201cRoads\u201d, var ein blanda uppliving, fyrsta l\u00f8tan var \u00f8\u00f0iliga einkisigandi, til endin byrja\u00f0i. Spakuliga vaks larmurin av ljo\u0301\u00f0f\u00f8runum til O\u0301ljo\u0301\u00f0i at enda, var sum ein veggur av ljo\u0301\u00f0i. Ein kraftmikil endi a\u0301 einari gla\u00f0ari framf\u00f8r\u00f0slu."}, {"text_idx": "#000083", "text": "DJ-Switch skru\u0301va\u00f0i aftur diskoteksto\u0301nleikin hart fra\u0301 og salurin t\u00f8mdist skjo\u0301tt. Tey yngstu vo\u0301ru verandi inni\u00f0 og n\u00f8kur av teimum dansa\u00f0u."}, {"text_idx": "#000084", "text": "Makrel vo\u0301ru n\u00e6stir a\u0301 pallin, og salurin fyltist skjo\u0301tt aftur. Makrel eru vor\u00f0nir eitt sto\u0301rt navn i\u0301 F\u00f8royum. Flokkurin av bla\u00f0ungum gentum frammanfyri pallin vi\u0301sir, at a\u0301sko\u00f0arafj\u00f8ldin er broytt. Fra\u0301 at ver\u00f0a stuttligir rokkarar, eru Makrel farnir egnar vegir. To\u0301nleikurin er eitt slag av o\u0301tru\u0301liga sterkum og v\u00f8krum rokkto\u0301nleiki."}, {"text_idx": "#000085", "text": "Gittarleikarin Rasmus Rasmussen er so o\u0301tru\u0301liga ga\u0301vuri\u0301kur. Man ivast onga l\u00f8tu i\u0301 hvussu sto\u0301ran ty\u0301dning hann hevur fyri bo\u0301lkin. Men allir hinir hava eisini ment seg, og mest av \u00f8llum hava teir ment seg sum bo\u0301lkur. Framf\u00f8rslan av instrumentala lagnum \u201cPress Escape\u201d av \u201cMakrel stinkar\u201d, vi\u0301sti hvussu no\u0301gv bo\u0301lkurin hevur ment seg. Ho\u0301ast eg eigi \u201cMakrel stinkar\u201d, og havi hoyrt lagi\u00f0 fleiri fer\u00f0, hevur ta\u00f0 ikki sagt m\u00e6r naka\u00f0 serligt. Men sp\u00e6lt av ny\u0301ggja Makrel, var ta\u00f0 framu\u0301rskarandi."}, {"text_idx": "#000086", "text": "Devilska lagi\u00f0 Beelsebub av Wonderland fl\u00f8guni ljo\u0301\u00f0a\u00f0i meira devilskt enn nakranti\u0301\u00f0 fyrr, og vakurleikin i\u0301 Euphoria gj\u00f8rdist enn vakrari sammett vi\u00f0 devilskapin sum var. Eisini var framf\u00f8rslan av lagnum Wonderland framu\u0301r."}, {"text_idx": "#000087", "text": "Leygarkv\u00f8ldi\u00f0 gj\u00f8rdust Makrel fyrstu fer\u00f0 nummar eitt a\u0301 15 teimum bestu, vi\u00f0 lagnum Forever and Beyond. Hetta man vera besta lag, sum teir hava gj\u00f8rt. Ti\u0301 gj\u00f8rdist lagi\u00f0 ein sera passandi endi a\u0301 eini framf\u00f8r\u00f0slu, sum r\u00f8rdi og bergto\u0301k. Makrel h\u00f8vdu allan salin vi\u00f0 s\u00e6r."}, {"text_idx": "#000088", "text": "DJ-Switch megna\u00f0i skjo\u0301tt at t\u00f8ma salin, og mest tey sera fullu og tey yngstu vo\u0301ru verandi inni\u00f0. Heldur ikki nu\u0301 dansa\u00f0u serliga no\u0301gv. Men hetta broytti ikki lagavali\u00f0 hja\u0301 unga pla\u0301tuvendaranum."}, {"text_idx": "#000089", "text": "Ga\u030ate var n\u00e6sti bo\u0301lkur a\u0301 pallin, og me\u00f0an ljo\u0301\u00f0i\u00f0 av introi\u00f0ini hja\u0301 Ga\u030ate braka\u00f0i fyltist salurin. Fo\u0301lk tro\u00f0ka\u00f0u seg fram i\u0301mo\u0301ti pallinum. Fra\u0301 fyrstu to\u0301nunum Ga\u030ate sp\u00e6ldi var salurin a\u0301 gosi\u00f0. Sja\u0301lvdan hava so no\u0301gv fo\u0301lk hoppa so leingi i\u0301 Fuglafir\u00f0i. Tann sum hoppa\u00f0i mest, var to\u0301 gittarleikarin i\u0301 Ga\u030ate. Eg havi onganti\u0301\u00f0 s\u00e6\u00f0 eitt fo\u0301lk leika so illa i\u0301, og hann sp\u00e6ldi fra\u0301li\u0301kt a\u0301 gittar me\u00f0an hann gj\u00f8rdi ta\u00f0."}, {"text_idx": "#000090", "text": "Trummir, bassur, violin, gittar og ein o\u0301tru\u0301lig sangr\u00f8dd. Onkunti\u0301\u00f0 sp\u00e6lir violinleikarin keyboard, og onkunti\u0301\u00f0 syngur bassleikarin eitt sindur. Men samanumtiki\u00f0 er konsepti\u00f0 hja\u0301 Ga\u030ate li\u0301kt ti\u0301 hja\u0301 Ty\u0301r. L\u00f8g vi\u00f0 i\u0301bla\u0301stri u\u0301r gomlum vi\u0301sum, sp\u00e6ld av einum rokkbo\u0301lki, ikki so no\u0301gv roks. Sangr\u00f8ddin hja\u0301 Gunnhild er ein av st\u00f8rstu styrkjunum hja\u0301 bo\u0301lkinum. Hetta vita tey v\u00e6l av, og byggja ti\u0301 l\u00f8gini upp kring hennara r\u00f8dd. Hetta hev\u00f0i ti\u0301anverri vi\u00f0 s\u00e6r, at fyrstu no\u0301gvu l\u00f8gini tykstust heldur einsta\u0301tta\u00f0 fyri hendan umm\u00e6laran. Ta\u0301 hugsa\u00f0 ver\u00f0ur um, hvussu v\u00e6l Clickhaze dugdu at gera l\u00f8g vi\u00f0 i\u0301bla\u0301stri u\u0301r vi\u0301sum og kv\u00e6\u00f0um spennandi og fj\u00f8lbroytt, so h\u00f8vdu Ga\u030ate no\u0301gv at l\u00e6ra."}, {"text_idx": "#000091", "text": "Men sum rokkkonsert var einki at klaga um. A\u0301sko\u00f0ararnir ko\u0301ka\u00f0u, sum eg onganti\u0301\u00f0 havi uppliva\u00f0 fyrr. Mi\u00f0skei\u00f0is i\u0301 konsertini fo\u0301r sangarinnan av pallinum i\u0301 tvey l\u00f8g. Violin gj\u00f8rdist h\u00f8vu\u00f0sljo\u0301\u00f0f\u00f8ri. Ga\u030ate sp\u00e6ldi rokkandi sp\u00e6limannsto\u0301nleik, sum hev\u00f0i fingi\u00f0 Kristian Blak til at trampa\u00f0 i\u0301 go\u0301lvi\u00f0. Nu\u0301 kom vend i\u0301 konsertina. L\u00f8gini gj\u00f8rdust betur og eitt sindur meira fj\u00f8lbroytt. Eg var to\u0301 ikki rivin li\u0301ka no\u0301gv vi\u00f0 av hesari framf\u00f8rsluni sum av Makrel."}, {"text_idx": "#000093", "text": "DJ Switch t\u00f8mdi si\u0301\u00f0an aftur salin, og ti\u0301anverri fyri seinasta bo\u0301lkin Lama Sea, valdi meirilutin ikki at koma inn aftur. Lama Sea settu punktum a\u0301 kv\u00f8ldi\u00f0. Teir sp\u00e6ldu si\u0301n deiliga gla\u00f0a moderna\u00f0a rokkto\u0301nleik. Eg haldi, at tann sp\u00e6ligle\u00f0in, sum bo\u0301lkurin hevur, smittar illa. Ho\u0301ast flestu a\u0301sko\u00f0ararnir vo\u0301ru mo\u0301\u00f0ir aftan a\u0301 eitt langt rokkkv\u00f8ld, fingu Lama Sea smi\u0301lini fram a\u0301 varrunum."}, {"text_idx": "#000094", "text": "Teir ey\u00f0kendu kl\u00e6dningarnir vo\u0301ru hongdir i\u0301 ska\u0301pi\u00f0. Ta\u00f0 var r\u00e6ttuliga ke\u00f0iligt, ti\u0301 konsepti\u00f0 mangla\u00f0i okkurt. Ta\u00f0 tyktis ikki li\u0301ka gj\u00f8gnumf\u00f8rt. Vo\u0301nandi ver\u00f0a kl\u00e6dningarnir funnir framaftur til n\u00e6stu konsert."}, {"text_idx": "#000095", "text": "Ta\u0301 Lama Sea vo\u0301ru lidnir, to\u0301k DJ Switch aftur yvir. Nu\u0301 gekk betur, no\u0301gv dansa\u00f0u og tey sum vo\u0301ru eftir tyktust at hugna s\u00e6r. Eg fo\u0301r til Havnar."}, {"text_idx": "#000097", "text": "Eg hitti eftir konsertina i\u0301 Vega leygarkv\u00f8ldi\u00f0 luttakandi bo\u0301lkarnar, og vit pra\u0301ta\u00f0u um nu\u0301ti\u0301\u00f0ina og framti\u0301\u00f0ina. Me\u00f0an Eiv\u00f8r seinastu a\u0301rini hevur sp\u00e6lt no\u0301gv meira uttanlanda enn heima, royna Makrel nu\u0301 at skapa sambond u\u0301teftir, og Gestir leita eftir si\u0301num veruliga to\u0301nlistarliga samleika."}, {"text_idx": "#000098", "text": "Makrel hava seinastu a\u0301rini roynt ta\u00f0, sum er at royna to\u0301nlistarliga i\u0301 F\u00f8royum, og vilja ti\u0301 hava ny\u0301ggjar avbjo\u0301\u00f0ingar."}, {"text_idx": "#000099", "text": "Teir go\u0301vu fyrr i\u0301 summar fl\u00f8guna Wonderland u\u0301t. Hetta er ein fl\u00f8ga sum no\u0301gv arbei\u00f0i er lagt i\u0301, og sum teir eru sera v\u00e6l n\u00f8gdir vi\u00f0. Hon hevur b\u00e6\u00f0i i\u0301 or\u00f0um og to\u0301nleiki ein rey\u00f0an tra\u0301 sum gongur gj\u00f8gnum alla fl\u00f8guna."}, {"text_idx": "#000102", "text": "Ta\u0301 teir um heysti\u00f0 2003 fo\u0301ru i\u0301 Lundgaard Studio at sp\u00e6la inn i\u0301 eina viku, vo\u0301ru teir slett ikki n\u00f8gdir vi\u00f0 u\u0301rsliti\u00f0. Samb\u00e6rt Gestum so\u0301u teir, at ney\u00f0ugt var at sl\u00e6kka av og royna at finna upprunan til bo\u0301lkin aftur."}, {"text_idx": "#000103", "text": "Gittarleikarin Torfinnur og sangarin O\u0301lavur, settu seg saman at arbei\u00f0a vi\u00f0 ny\u0301ggjum l\u00f8gum, og royndu at taka st\u00f8\u00f0i\u00f0 i\u0301 ti\u0301 to\u0301nleiki, sum teir arbeiddu vi\u00f0 a\u0301\u00f0renn Prix F\u00f8royar. Teir gj\u00f8rdust no\u0301gv betri vi\u00f0 hesi l\u00f8gini, enn l\u00f8gini teir skriva\u00f0u summari\u00f0 2003."}, {"text_idx": "#000104", "text": "B\u00e6\u00f0i to\u0301nlistarliga og i\u0301 or\u00f0um hevur bo\u0301lkurin a\u0301 n\u00f8krum at ny\u0301ggju l\u00f8gunum roynt at skapt ein bjartskygdan bo\u00f0skap. To\u0301nleikur er ein sera sterkur mi\u00f0il sum rakar no\u0301gv fo\u0301lk, og teir siga seg ti\u0301 hugsa no\u0301gv um hv\u00f8nn bo\u00f0skap teir vilja bera fram."}, {"text_idx": "#000106", "text": "Eiv\u00f8r arbei\u00f0ir i\u0301 l\u00f8tuni saman vi\u00f0 kanadiumanninum Bill Bourne. Bourne sp\u00e6lir a\u0301 komandi fl\u00f8guni og hja\u0301lpir eisini Eiv\u00f8r vi\u00f0 at framlei\u00f0a hana."}]